Publication: Magyar Közlöny
Issue: MK-2000-61 (Year: 2000, Number: 61)
Era: 1990-2004
Section: a 89/2000. (VI. 20.) Korm. rendelethez
Paragraph Index: 1395

(13) A Vhr. 3. számú mellékletének 2.9.1. pontja helyébe az alábbi rendelkezés lép: „2.9.1. Exportőr nyilatkozata Az EUR.1 Szállítási Bizonyítvány — második példány hátlapján lévő „Exportőr nyilatkozata” rovatának kitöltése az exportőr kötelessége. A nyilatkozat kitöltése során a „Kijelentem...” címszót követően az áru tarifális megnevezését és vámtarifaszámát kell feltüntetni. A vámtarifaszámnál elegendő az első négy számjegyet megjelölni. A „Meghatározom...” címszót követően azt kell feltüntetni, hogy az áru származásának meghatározása a Jegyzőkönyv melyik cikke/cikkei alapján történt. [Például, ha az Európai Unió tagállamába kiszállításra kerülő készterméket harmadik országból behozott alapanyag felhasználásá- 2000/61. szám val állították elő, és a kiszállításra kerülő áru a 4. számú Jegyzőkönyv II. számú Mellékletében foglaltak alapján válik származóvá, akkor a következőket kell a rovatba bejegyezni: „A termék megfelel az Európai Megállapodás 4. sz. Jegyzőkönyv II. számú Mellékletében található vámtarifaszámhoz (árucsoporthoz) tartozó előírásoknak.”] Az exportőrnek itt kell nyilatkoznia arról is, hogy a termék előállításához nem származó anyagot felhasználtak-e. Nem származó alapanyag felhasználása esetén a nyilatkozatnak tartalmaznia kell azt is, hogy a kumulációs vámteherfizetési kötelezettségének eleget tett. Ennek igazolására — kivéve azon eseteket, amikor a jogszabály lehetőséget biztosít a kumulációs vámteher utólagos megfizetésére a határozatot, valamint a közölt vámterhek befizetését igazoló EV 8. példányát be kell mutatni. Nem kell nyilatkozatot tenni, ha az okmány kiállítására olyan szabadkereskedelmi megállapodás keretében kerül sor, amely alapján nem kell kumulációs vámterhet fizetni.”

Source: https://magyarkozlony.hu/hivatalos-lapok/b3a4bd638accf367b830e66f0c046811e688afbb/dokumentumok/5db687d197917c2020dbd486f3136143f70fe5da/letoltes